ဖွားဖက်တော်ခုနစ်ပါး

ဖွားဖက်တော် ၇-ပါး။ သုတ်မဟာဝါ။ အဋ္ဌကထာ၊ စာမျက်နှာ (၁၈)။ ဗုဒ္ဓဘုရားရှင်နှင့် အတူဖွားမြင်ပေါ်ပေါက်လာကြသော အရာဝတ္ထု ၇-ပါး။ အာ, ဗော, ကာ, ယ, ဆန်, ရွှေ, ကဏ်တို့ပင်တည်း။ (၁) အာ- အာနန္ဒာထေရ်၊ ဘုရားညီတော်၊ (၂) ဗော-ဗောဓိပင်၊ (၃) ကာ-ကာလုဒါယထေရ် (သို့မဟုတ်) အမတ်၊ (၄) ယ- ယသောဓရာဒေဝီ၊ (၅) ဆန်- ဆန္နထေရ်၊သို့မဟုတ် အမတ်၊ (၆) ရွှေ- ရွှေအိုးကြီးလေးလုံး၊ (၇) ကဏ်- ကဏ္ဍကမြင်းဖြူတော်။ မှတ်ချက်။ ဗုဒ္ဓဝင်အဋ္ဌကထာ၌ အရှင်အာနန္ဒာထေရ်မြတ်ကို ဖွားဘက်တော် တစ်ပါးအဖြစ်ဖြင့် ပြဆို၏၊ ထိုမှတပါး အရှင်အာနန္ဒါအစား အာရောဟဏ ဟတ္ထီ ဟူ၍ မင်္ဂလာစီးတော်ဆင်ကို ဖွင့်ပြသောကျမ်းများလည်း ရှိသေး၏။ ဖျာပုံတိုက်သစ်ဆရာတော် အဂ္ဂမဟာပဏ္ဍိတ အရှင်ဩဘာသာဘိဝံသ ရေးသားသော သုတေသန သရုပ်ပြအဘိဓာန်ကျမ်း ကိုးကား Category:ဗုဒ္ဓဘာသာ